JohanHeinsen/ENO huggingface dataset:
Den Vest-Sjællandske Avis, 1821-10-20
Efterretningerne fra hver Kant og fra hver Postdag ere stedse imod hinanden, og et politisk Mørke hviler over det heele. Da man saaledes ikke kan sige noget sikkert og hvad det vil blive til, saa maae det i det mindste være tilladt at yttre sine Ønsker, og disse ere, at det ikke maae komme til Krig, da Krigen er Menneskeslægtens største Plage, som den er dens største Vanære; men at alle Europæiske Magter maae bestemt forlange det af Porten, at alle dens christelige Undersaatter maae indrømmes visse Provinser at boe i, hvor de skulle regiere sig selv; maa være underkastet Portens Høihed og betale den en vis aarlig Tribut under Europas Garantie. Saa kunde Portens Legitimitet vedligeholdes, om en Legitimmitet kan antages ved en Magt, som ikke kiender noget til en landsfaderlig Regiering. Naar Pa itiken vilde række Menneskeligheden Haanden, saa synes en saadan Udvei at maatte kunne findes og udføres. Uagtet denne Uvished om hvilken Gang Politiken vil tage og uagtet den Modsigelse og Forvirring som finder Sted i de politiske Efterretninger, saa maae man dog faa godt som det er mueligt søge at arbeide sig igiennem denne Forvikling at forskjellig Beskuelser og Beretninger.
Den Vest-Sjællandske Avis, 1821-10-20
J Frankerig staaer Barometret for Øieblikket paa Fred, næste Gang igien maaskee paa Krig. J Journal de Paris hedder det: at der er ankommen en Coureer til det udenlandske Departement fra St. Petersborg, hvis Efterretninger skulle lyde fredelige. Man maae troe det er sandt, siden Moniteuren af samme Datum indeholder følgende: Uroelige hederne i det Ottomanniske Rige, synes at nærme sig til deres Ende. J det mindste kan man haabe, at de ikke ville give Anledning til en Europæisk Krig. Tilliden dertil voxer daglig i Paris, ligesom i Wien London og Constantinopel. Det synes at Keiser Alexanders høimodige Maadehold, at de Europæiske Cabinetters Mellemkomst, og Trangen til en almindelig Fred har adsplittet de Uveirskyer, som syntes at optaarne sig for nogle Maaneder siden. Naar man spørger hvad Nyt gives der i Politiken, saa kunde man svare: at Reis Effendi befaler Paschaerne i Pelopones at respektere de gamle Mindemærker i Minervas Stad, at de protestantiske Fyrsters Gesandtere underhandle og et Concordat med Paven; at Kongen af England besøger Fastlandet, og at de Engelske Ministre stemme for de Jrlandske Katholikkers Emancipation. J Norden af Europa seer man en Konge vedligeholde Adelens Tilværelse, og ved sin Fasthed at standse de nye Jdeers Fremgang, som undergrave alle naturlige Støtter for et Monarchie.
Den Vest-Sjællandske Avis, 1821-10-20
et berømt sydvestlig Monarchie har man derimod nyelig seet hvorledes en Efterkommer af de stolte Castillianere har i en vis Grad frasagt sig sin Grandezza, og hvorledes han med Dolken i Haanden, har besteget Tribunen og betegnet det Hierte, som skulde giennembores dermed. Men om ogsaa Granderne i dette Land blive til Republikanere, saa bliver dog Folket roialistisk, Kongeværdigheden vil ligesaalidet undergaae nu i Spanien som i Aaret 1812, og de nyere Begivenheder beviise tilstrækkeligt, at man i Denne Henseende kun behøver at understøtte Folkets Ønsker. Man kan ikke tvivle paa, at der existerer i Madrid et Parthie, som søger at bevæge Gemytterne til at tragte efter en Republik, men vil man en Republik, ingenlunde, ogsaa den sværmeriske Jver og de veltalende Opfordringer. til et nyt Korstog have deres Hensigt, som ligge tydelig for alles Øine. Kan man skiule for sig selv at ogsaa et Parthie i vore Dage ønsker Krigen; ligesom Patrioten Brissor ønskede den i Aaret 1792. men Kongerne tænke ikke saaledes som Patrioten Brissot. – Dette halvofficielle Stykke er unægteligt vigtigt og har en saare fredelig Tendens, det viser i det mindste at Frankerig i høi Grad ønsker Fredens Vedligeholdelse i Europa, som ogsaa er naturligt.
Den Vest-Sjællandske Avis, 1821-10-20
Andre Efterretninger fra Paris bemærke følgende: om Frankerigs nærværende Politiske Forhold, som har et meget sandsynligt Udseende: at Hertugen af Richelieu forbliver i Spidsen af Ministeriet er et Beviis paa, at Frankerig ikke befinder sig i nogen fiendtlig Opposition mod Rusland eller har sluttet nogen Alliance med England. Det indskrænker sig blot til at spille en ærefuld mæglende Rolle, og man vil vide med Vished, at den Franske Regiering, understøtter af al Magt den Plan, at der skal holdes en Congres, for at bestemme Grækenlands Skjebne, under alle de store Magters Garantie. Frankerig udruster imidlertid stedse flere Krigskibe for at beskierme sin Handel i Levanten, og Regieringen vil i næste Aar forlange af Kammerne en betydelig Pengesum for at forstærke Marinen. - Et offentligt Blad siger i Anledning af de Græske Anliggender følgende: Politiken ligger endnu bestandig i en hemmelig Strid med den almindelige Retfærdighedsfølelse. Det er et paafaldende Phænomen, at alle Europæiske Nationer nu første Gang forene deres Stemmer for at ønske Krig; men det er ogsaa første Gang, at man seer det Skuespil at en Christelig Nation svæver paa Randen af Afgrunden. Det er som at den offentlige Meening vil nu giøre den Ligegyldighed godt igien, hvormed man saalænge har betragtet hins Tilstand. Jngen troer de forsikkringer om Skaansel og Mildhed hvormed den høie Port udtrykker sig efter Englands Tilsigelser. Naar Tigeren er i Fælden saa viser den sig tam indtil den igien bliver frie. Det er umueligt at vente en god Behandling for Grækerne af de fantiske og stolte Tyrker, forlader Rusland Grækerne, da vee deres tilkommende Sikkerhed, og selv deres Existence; thi hverken deres Mod og Fortvivlelse kan redde dem, naar Tyrkerne ikke længe blive nødte til at holde en stor Armee paa Nordgrændsen; man vil da for sildig opvaagne af sin Forblendelse. - Derfor Gud og Alexander.
Den Vest-Sjællandske Avis, 1821-10-20
Efterretningen om, at den Tyrkiske Flaade er kommen til Zante er ogsaa usand og den nyeste Efterretning fra Paris melder, at man ikke veed hvor den er kommen hen; man vil have det Rygte: at den Tyrkiske Flaade skal have slaget den Græske ved Candia; men selv denne Omstændighed viser, at det er usandt; da det hedder: at den Tyrkiske Flaade har gjort det i Forbindelse med den Ægyptiske og Algierske Eskadre; men man veed nu, at der er ingen Algiersk Eskadre i Søen - Den Østerrigske Jagttager fortæller: at det har lykkedes Chorschid Pascha i Albanien efter at have faaet betydelige Forstærkninger aldeles at slaae den Græske Armee, hvorved den mistede sit hele Artillerie. Blokaden for Arta er ophævet; Aly er indsluttet paa nye; Paschaen vil nu gaae offensiv til Værks. Rebellerne, siger den Østerrigske Jagttager flygte fra alle Sider. – J Macedonien er Tilstanden skrækkelig, 300 Grækere ligge i Fængslerne i Salonich; hele Skarer blive hængte uden videre Undersøgelse. Odyssens har trukket sig til Biergene.
Den Vest-Sjællandske Avis, 1821-10-20
Man har Efterretninger fra Hannover, som naae til den 22de, de melde og mangfoldige Høitideligheder, som finde Sted ved Hs. Majestæts Ophold i Staden; mange fyrstelige Personer og Ministre, ankomme for at giøre Kongen deres Opvartning.
Den Vest-Sjællandske Avis, 1821-10-20
Den 11te var der en stor Cour som varede fra Kl. 1 til 4. Om Aftenen var der Cour for Damerne de bleve forestillede af Grevinde Mynster; Hs. Majestæt kyssede enhver af Damerne paa Panden, og talte meget naadig med dem. - Hr. Calatrava har aabnet de overordentlige Spanske Cortes første Møde med en Tale, hvori han sagde: at de smaae Bevægelser, som have fundet Sted i Landet tiener kun til at bevise et frit Folks Sundhed og Liv, han formanede deri Lovgiverne til at have deres vigtige Kald for Øinene, da ogsaa Troen paa de frie Institutionces Værdie, som finde Sted i Spanien og saaledes Menneskelighedens Sag beroer for en stor Deel paa deres Forhold. – Der blev derpaa debatteret, om man skulde tillade de Amerikanske Deputerede at bievaane Kongressens Møde indtil de nye Deputerede ankomme; dette blev antaget og den Amerikanske Deputerede Paul er bleven udvalgt til Vicepræsident. - J Valladolid er Præsten Barrio og hans Tilhængere blevne dømte til flere Aars Fængsel, fordi de have villet bortføre Kongen og hans Familie; Mildheden af denne Dom opvakte den 29de en Tumult i Burgos, men som lykkelig blev standset. Derimod er General Grimarest i Sevilla dømt til Døden. - J Sevilla, Mallaga og flere Stæder har man ombaaret Riegos Billede i Triumph. – J Madrid har Dragonregimentet Sagunt villet understøtte det samme Foretagende; men er bleven forlagt ud af Staden. –
Den Vest-Sjællandske Avis, 1821-10-20
Den Franske Moniteur giver dog Haab om, at Valgene til de nye Cortes ville faae et moderat Udfald. - Atter gientages det Rygte, at man i Neapel har faaet Efterretning ved Telegraphen fra Palermo om, at et frygteligt Oprør skal være udbrudt der, hvorfore Østerrigske Tropper skulle indskibes til Sicilien. - Ved den store Fest i Lissabon den 15de bleve der udbragte Skaaler for Nationens Souverainitet, for den souveraine National Kongres og for alle Portugisere, som foretrække Døden for Slaveriet. - Gouverneuren i Staden St. Paul de Laanda paa Kysten af Kongo i Afrika har erklæret sig imod den Portugisiske Constitution, uagtet han havde erfaret, at Kongen havde besværget den og han forfølger de Portugisere i Staden, som have udviist Jnterresse for den. Gouverneuren paa de grønne Forbiergsøer er derimod bleven tvunget til at lade den Portugisiske Constitutionen proclamere den 15de, og da Gouverneuen siden gjorte et Tegn til at ville modsætte sig, saa blev han af den nye Regiering forviist fra Øen.
Den Vest-Sjællandske Avis, 1821-10-20
Den Leipziger Efteraarsmesse har ligesom den Frankfurter havt et meget slet Udfald, som især tilskrives det slette Veir, men som dog nok fornemmelig maae forklares af Jndkiøbernes Udeblivelse fra Rusland og Tyrkiet; mange Klædehandlere maatte reise tilbage uden at have solgt det mindste. Paa den Frankfurter Messe havde de Engelske Bomulds varer ikke saa god Afsætning som de Tydske, uagtet de vare lettere; men de vare ikke heller nær saa gode som disse. - Ægypten vedbliver under sin nærværende talentfulde Regent at giøre store Fremskridt, paa Culturens Bane, han lader komme 30000 Fellas for at opbryde de udyrkede Jorder i Nærheden, af Acexandria, og næste Aar vil han give et paafaldende Exempel paa den Aanosfrihed, hvormed han hæver sig over Mahomedanernes Fordomme, da han vil oprette i Alexandria en Qvarantaine Anstalt, der skal aldeles være den liig, som finder Sted i Marseille.
Den Vest-Sjællandske Avis, 1821-10-20
Jndenlandske Efterretninger. Den gamle Sætning: Alting har sin Tid, hvoraf man igien har dannet det Ordsprog, hver Diævel regieret sin Tid, stadfæster sig nu omstunder i flere end een Henseende. J fordums Dage vare Leierne paa en vis Maade subordinerede Huuseierne, og at fæste Værelser var en sand Plage, da man ofte maatte underkaste sig et ordentligt Forhør, for at godtgiøre, om man havde Børn, om man var en stille og rolig Familie o. s. v. Nu har Bladet vendt sig, Leierne foreskrive Eierne Love, og de Artikler, som Aviserne findes meest opfyldte med, ere Tidsskrifter, Logebilletter og Værelser. J Dag (d. 4de Oct.) – 288 Timer for Flyttedagn – ere 96 større og mindre Leiligheder averterede tilleie i Adresseavisen, og endog brillante Boutiqver paa Østergaden, hvor tilforn saa at sige hvert Huul i Muren fandt en Leiet, staae nu ledige. Hvad her i Skilderiet allerede længe har været forudsagt synes nu at gaae i Opfydelse. Huusleien maa nedsættes, naar ikke Huus leilighederne for en stor Deel tilsidst skulle blive staaende ledige; thi de overstige endnu langt Freds priserne, og Folk nødsages derved til at lade sig nøie med færre Leiligheder. Luxus med Værelser er ogsaa noget, som lettest lader sig indskrænke. De fleste Gaarde og Huse, som ere byggede efter 179. og 1807, ere imidlertid indrettede efter og beregnede paa ganske andre Tider, end de, vi nu opleveHuusleiens Fald vil og har tildeels allerede virket tilbage paa Eiendommene, som nu ofte sælges under den halve Assurancesum. Det vil tilsidst gaae med Eiendommene i Kiøbenhavn, som med Eiendommene, paa Landet, saavemt Jndtægten deraf skulle vedblive at falde imedens Udgivterne stedse vedblive at være de samme. (Skild.)
Den Vest-Sjællandske Avis, 1821-10-20
En Landmand har i Førstningen af Sommeren, lagt et Slags rødagtige engelske Kartofler, hvoraf han skar en i 37 Dele, og af en anden 11 Øine bleve lagte. Adskillige meente, at der intet gode komme ud aff denne Lægning; men i indeværende Efteraar høstede man en Tønde Kartofler deraf, og det viste sig, at Øinene bare lige saa meget som de ituskaarne Stykker. En ved Erfaring saa fuldkomment stadfæstet Methode fortiente uden Tvivl at efterlignes i det Store Trods Tidernes Ufordeelagtighed forskiønnes Kiøbenhavn dog dagligen, deels ved Bygningernes Op maling, som aldrig synes at have været almindeliere end i afvigte Sommer, deels ved gamle Stæders Ombygning. Frederiks Hospital er i denne Tid bleven oppudset, og synes at opfordre sin Gien bo, det almindelige Hospital, der alt i mange Aar var trængt til Oppudsning, at følge dets Exempel, hvorved den skiønne Amaliegade, i hvilken det optager en saa betydelig Plads, vilde vinde meget. Kongens Nytorv forskiønnes meget ved at have faaet, istedet for den gamle singge Gaard paa Hiørnet af denne Plads og Gothersgaden, en stor prægtig Bygning, som, Tidernes Besværlighed uagtet, Marschandiser S. Sivertsen med stor Bekostning lader opføre. (Skild.)
Den Vest-Sjællandske Avis, 1821-10-20
Befordringer og Afgang. Den 18de September er Adjunct ved Roeskilde Cathedralskole Magister J. H. Bredsdorff efter Ansøgning i Naade, entlediget. Samme Datum er Candidatus Theologi J. G. Jantzen beskikket til Adjunct ved Aalborg Cathedralskole. – Den 3die October er Sognepræst for Øse og Resborg Menigheder i Ribe Stift, H. Hierrild, Ridder af Dannebrogen, beskikket til Sognepræst for Vilslev og Hunderup Menigheder i samme Stift; Sognepræst for Henne og Lønne Menigheder i Ribe Stift, O. C. Cortsen, til Sognepræst for Andsager Menighed i samme Stift; Sognepræst for Sneiber og Thjørring Menigheder i Ribe Stift, H. Ølgaard, til Sognepræst for Moeberg og Nees Menigheder i samme Stift; Sognepræst for Harring og Stagstrup Menigheder i Aalborg Stift, O. F. Bruun, til Sognepræst for Saxild og Rølev Menigheder i Aarhuus Stift; Sognepræst for Bøvling og Flynder Menigheder i Ribe Stift, J. Fabricius, til Sognepræst for Vindblæs og Dalbyeover Menigheder i Aarhuus Stift; Sognepræst for Nørre-Nissum Menighed i Ribe Stift, C. Clausen, til Sognepræst for Smidstrup og Skiærup Menigheder i samme Stift; Sognepræst for Harritzlev, Seilstrup og Rakkebye Menigheder i Aalborg Stift, O. Rafn, til Sognepræst paa Baagøe under Lollands-Falsters Stift; Sognepræst for Norup Menighed i Fyen, E. From, til Sognepræst for St. Hans Menighed i Odense, Capellan hos Amtsprovsten for Randers Amts østre Amtsprovstie, C. S. Kiølbye, til Sognepræst for Veggerslov og Billersøe Menigheder i Aarhuus Stift; personel Capellan hos Amtsprovsten for Salling med flere Herreder i Viborg Amt, J. Møller, til Sognepræst for Grinderslev og Grønning Menigheder i Viborg Stift; personel Capellan hos Amtsprovsten over søndre Præstøe Amt, A. Bøie, til Sognepræst for Ferige Menighed under Lollands Falsters Stift, ordineret Catechet og første Lærer ved Borgerskolen i Middelfart, J. H. Edsberg, til ordineret Catechet og første Lærer ved Borgerskolen i Helsingøer; Seminarisk C. Nielsen til første Lærer ved Borgerskolens 3die Afdeling i Helsingøer; Birkedommer i Grevskabet Langeland og Politiemester i Langelands Nørre-Herred, Krigsraad, Vadsted, Naade entlediget fra bemeldte hans Embeder; Cand.jur. J. N. Holm i hans Sted beskikket til Birkedommer i Grevskabet Langeland og Politiemester i Langelands Nørre-Herred; Chefen for Borgervæbningen i Veile, Hansen, til Stadshauptmand over bemeldte Kiøbsteds hele Borgervæbning, med Rang med Premierlieutenanter og Tilladelse at bære Armeens Felttegn; Exam. jur. M. C. Lange til Copiist i Justitscontoir under den Kongelige LandsOverret samt Hof= og Stadsret. Den 6te, Charge d'Affaires og Generalconsul i Portugal, Olintho dat Borgo di Primo, til Geheimelegationsraad med virkelig Etatsraads Rang.
Den Vest-Sjællandske Avis, 1821-10-20
Litteratur. Fra Pressen er udkommen: Dramatiske Scener, uddragne af et ældgammelt Haandskrift, frit oversatte af det Kyblanske, ved C. Bredahl, 3die Deel. – Bibliothek for Læger 1821, 2det Hefte. - Om den indbyrdes Underviisnings Væsen og Værd ved P. H. Mønster og J. Abrahamson. 1ste Decl. – Treschov Lovgivnings Principer (2den Deel. – Norraena. En Samling af Forsøg til Norske Nationalsange.
Den Vest-Sjællandske Avis, 1821-10-20
Døde. Frue N. M. F. Studsgaard, fød Wulff, 40 Aar, den 6te d. M., i Aarhuus. Hendrich Østergaard, den 12te October.
Den Vest-Sjællandske Avis, 1821-10-20
Kiøbenhavns Børs den 16. October. Cours. Hamb. 2 M. 258, a vista 261. Amsterd. 2 M. - . London 2 M. - Rbd. - s. Paris 2 M. - Spec. 262. Den 16. October. 1820, 260) Spec. solgtes til 15 Rbmk. 12 s. a 2 Rbmk. - s. (Jstor 15 Rbmk. 10 s. a 2 Rbmk.) Oblig. (med Renter fra 11 Juni 1821) 74 1/2 a 75. (Jfior 66.) Nationalbank Oblig. (af Laanet d. 4 Febr. f. A.) 94 1/2 a 95 Rbd. r. S. (uden Renter) eller 124 Rbdlr. Sedl. pr. 100 Rbd. r. S. Norske Rigsbanksedl. 13 1/2. (Jfior 17 1/2 a 3.). Svenske Sedl. 65 1/4 s. - Disconto 6 PC.,¬
Den Vest-Sjællandske Avis, 1821-10-20
J den 1047de Altonas Trækning udkom: No. 15. 66. 9. 43. 16.
Den Vest-Sjællandske Avis, 1821-10-20
Beltpassage. Fra den 15de til den 17de October ere udreiste: Til Fyen. Ritm. Freisleben; Pr. Lieut. Freisleben. med Kone og Datter; Veipiquer v. Mehren; Oberst Heide, Frøken Heide, Kiøbm. Cohn med Svigerinde og Sø fler; Stiftsprovst Paludan Møller; Jfr. Hempel; Mad. Kierumgaard; Exam. jur. Justesen; Cancellieraad Stiftsphysikus Hansen; Biskop Herz med Frue; Frøken Herz Jfr. Tanning; Frue Witzleden med Datter og Søn; Cand. Med. Bech, Kiøbm. Levin Til Sielland. Søecapt. Uldahl med Familie; Stiftamtm. Thygesen; Proc. Schydtz; Kiøbm. Wiegert; Giestgiver Klemme; Jfr. Hansen; Snedkerm. Busch; Mad. Lerche med Datter; Søecapt. Donner; Prok. Forv. Madsen; Kammerr. Monrad med Kone; Frue Donner; Contesse Brochdorf, Jfr. Meyer; Forp. Lemming.
Den Vest-Sjællandske Avis, 1821-10-20
AVERTISSEMENTS. Herved bekiendtgiøres for Slagelse Byes samtlige Forældre og Husbonder: At Commissionen for Slagelse Skolevæsen vil være tilstæde paa Borgerskolen Onsdagen den 24de October førstkommende Formiddag Kl. 9, for at overhøre de Børn, som troe at have erhvervet de fornødne Kundskaber til at kunne i Følge Anordningen af 29de Juli 1814 udskrives af Skolen, paa det at de, ifald de have fyldt anordnet Alder, kunne fremstille sig hos vedkommende Præster til Forberedelse for paafølgende Confirmation. Samt at den i anførte Anordning paabudne Halvaars Examen for afvigte Semester afholdes paa Borgerskolen, Torsdagen d. 25de October og følgende Dage i de anordnede Skoletimer, hovortil alle de Unges Forældre, Foresatte og Velyndere herved indbydes.
Den Vest-Sjællandske Avis, 1821-10-20
Commissionen for Slagelse Skolevæsen den 19de October 1821. N. S. Fuglsang. Bastholm. Birch Bagger. Kierulff. Ebbesen. Fredagen den Forpagtnings Auction. 18de November Formiddag Klokken 11, afholdes Auction over Frederikslunds Hovedgaards Forpagtning, i Slagelse Bye hos S. T. Hr. Krigsraad Schiøth; hos hvem saavelsom paa Postgaardene i Corsøer og Ringsted, i Prindsen i Roeskilde, paa Postgaardene i Holbek, Vordingborg og Kallundborg; Conditioner ere henlagte til Eftersyn. Skulde forinden, Nogen ønske at handle om Forpagtningen, da ville de behage at henvende sig til Eieren selv paa Frederikslund, hvor saavel Markerne, som øvrigt, til Forpagtningen henhørende, forevises af Forvalteren. Løverdagen den 20de October førstkommende om Formiddagen Kl. 11, afholdes paa Slagelse Raastue, offentlig Auction til Bortfæstelse paa den Høistbydendes Levetid, over den Slagelse lærde Skole tilhørende Jordlod, circa 7 3/2 Tønder Land, af de saakaldte Communejorder, efter Conditioner som findes til Eftersyn paa mit Contoir. Stabell. over en Deel paa Roden, Skov-Auction staaende gode Bøgetræer. 1. Første Torsdag den 25de October paa Niels Olsens Lod i Kirkerup, og at møde hos dito. 2. Mandagen den 29de October paa Lodderne i Ruekrogved Hallager lille, og at møde ved Skovfogedhuuset Kikop. 3. Tirsdagen den 30te October paa Lund og Stubberup Mark, samt i Kallehaven, hvilket Møde bestemmes, ved Stubberup. Auctionerne begynder de bestemte Dage om Formiddagen Kl. 10. Førslevgaard den 19de October 1821. Foss.
Den Vest-Sjællandske Avis, 1821-10-20
Tirsdagen den 23de October førstkommende om Formiddagen Kl. 10 slet, bortsælges ved offentlig Auction 50 Stkr. Bøgetræer i Fremved Skoven ved Selchausdahl, ligeledes Løverdagen den 27de October 50 Stkr. Bøgetræer, i Skimmelskov ved Norager Hovmark, størstedelen af Træerne i begge Skove bestaaer af Gavntræe. Nørager den 13de October 1821. Thaarup. Formedelst Forpagtningens Fratrædelse. Bavelse. bliver paa Bavelse Gaard, Fredagen den 26de October 1821 om Formiddagen Kl. 10, ved offentlig Auction bortsolgt circa 130 Stkr. deels fuldvexne unge Sviin og deels Grise, samt desforuden nogle Fieder kreaturer, noget Flesk og endeel Oste m.m. Vederhæftige Kiøbere gives Credit til Januari Maaneds Udgang næste Aar.
Den Vest-Sjællandske Avis, 1821-10-20
Skrædermester Messer, der directe er Nestved, ankommen fra Berlin, og bekiendt forsit gode Arbeide saavelsom den hurtigste Expedition; anbefaler sig til det ærede Publikum, med den Forsikring, at Enhver i alle Henseender skal finde sig fornøiet med hans Arbeide, som han forfærdiger paa den meest moderne og smagfuldeste Maade samt til de billigste Priser; hans Logie er paa Torvet hos Herr Secretair Schou.
Den Vest-Sjællandske Avis, 1821-10-20
En mørkebruun Hoppe 9 Aar gl., omtrent 9 Qvarteer høi, er bortgaaet eller borttaget af min Lod, Natten mellem den 3die og 4de October. Det kan ved nøie Eftersyn sees paa venstre Forbog at der har været brændt C. K. For sammes Tilveiebringelse loves en passende Douceur af Brændeviinsbrænder Søren Hansen i Ringsted.
Den Vest-Sjællandske Avis, 1821-10-23
Den Vest, Siællandske Avis, eller: Slagelse. Ugeblad. for den Flandske Historie. uding og indenfor Dagens vigtigste Nyeheder. Redigeret af Pastor og Nibber Bastholm. Trykt og forlagt af Peter Magnus Tirsdagen, den 23. October 1821. 17 Aarg. Fred, a 22 Belabar Sø Med Kongl. allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1821-10-23
Lybek. Denne Handelstad lider meget fremfor alle andre, deels som en Følge af de almindelige Handelsconjuncturer, deels formedelst en Sammenstød, ning af forskiellige ufordeelagtige Omstændigheder